Poziv na znanstveni skup

Dragi kolege,

S veseljem najavljujemo održavanje znanstvenog skupa u Zagrebu:

**Neobično u običnome: sitni nalazi-kućanski predmeti, keramika, nakit;**

**most između antike i ranog srednjeg vijeka**

**Ceste i rijeke 4**

**Od 24. do 25. studenog 2022.**

Ovogodišnji skup u fokus stavlja male nalaze, one vrste i kategorije nalaza koje se čestu u prikzima rezultata istraživanja prikazuje sumarno, koji se smatraju uniformnima, kronološki neodređenima ili teško odredljivima, nedovoljno poznatima. U svakom istraživanju susrećemo se s nalazima koji na prvi pogled ne nude dublja saznanja. Međutim, istraživači se često u konkretnim slučajevima prilikom obrade takvih nalaza susreću s novim pitanjima ili primjećuju određene devijacije u uobičajenoj slici dotičnih nalaza. Na primjer, veći broj keramičkih posuda na lokalitetu no što je to uobičajeno u dotičnom razdoblju i/ili području; dijapazon određenih nalaza se razlikuje od očekivanog, nalaz takvog tipa u neubičajenom kontekstu, novi uzorak pojavnosti određenog tipa nalaza na lokalitetu, morfološka posebnost koja dosad nije zamijećena i/ili bilo kakvu devijaciju s kojom se istraživač susreo vezano uz nalaze ovog tipa. Osobito smo zainteresirani za takve pojave ili slučajeve koji upućuju na postojanje određenih komunikacijskih puteva ili veza između različitih zajednica ili kulturnih krugova u vremenskom rasponu od antike do srednjeg vijeka u Karpatskoj kotlini.

**Sekcije:**

* **Nakit, lokalne varijante, kurioziteti, mogući suprakronološki i supraregionalni kontakti**
* **Metalni kućanski predmeti; tip nalaza koji se obično smatra kronološki neosjetljiv, ali može biti faktor određenja drugih pojava, socijalne organizacije ili valoriziranja pojedinca ili zajednice**
* **Keramika; broj, tip, kontekst koji se razlikuje od uobičajene očekivane slike**
* **Veza između antike i ranog srednjeg vijeka; nalazi koji ukazuju na moguću komunikaciju između različitih zajednica**

Nema kotizacije, a organizatori će osigurati hranu i piće tokom održavanja skupa.

Molimo Vas da potvrdite Vaše sudjelovanje mailom na iozanic@iarh.hr što prije te da pošaljete abstrakt predavanja do 1.7.2022.

Organizacija: Institut za arheologiju, projekt Život na rimskoj cesti – komunikacije, trgovina i identiteti na rimskim cestama u Hrvatskoj od 1. do 8. st. LRR(UIP-05-2017-9768)

**Znanstveni odbor**

Ivana Ožanić Roguljić

Pia Šmalcelj Novaković

Ivan Bugarski

Angelina Raičković Savić

**Organizacijski odbor**

Ivana Ožanić Roguljić

Pia Šmalcelj Novaković

Angelina Raičković Savić

Ivan Bugarski

Jere Drpić

Mislav Fileš

**Kontakt**

Ivana Ožanić Roguljić iozanic@iarh.hr

Pia Šmalcelj Novaković piasmalcelj@gmail.com